Sébastien Japrisot

Sébastien Japrisot (født 4. juli 1931, død 4. mars 2003) var en fransk forfatter, manusforfatter og filmregissør. Hans pseudonym var et anagram for hans virkelige navn, Jean-Baptiste Rossi. Japrisot er berømt i den franskspråklige verden, men er lite kjent i den engelskspråklige, skjønt et antall av romaner har blitt oversatt og har blitt filmatisert. Han har blitt karakterisert som «den franske Graham Greene».

 Liv og virke 
Rossi studerte ved Sorbonne-universitetet. Han debuterte i 1950 med romanen Les Mal Partis, skrevet før han fylte 18 år. Boken ble også utgitt i USA. I de følgende årene bygget han en karriere som oversetter, blant annet av J.D. Salinger, og som ansatt i to store parisiske reklamebyråer. I denne perioden ble han også kjent med filmprodusenten Pierre Braunberger, som han skrev og produserte to kortfilmer for.

I 1962 hadde han en fengslende ide for en kriminalroman. Derimot følte han seg ikke vel med å gå inn i et nytt litterært felt, og han benyttet et anagram av sitt eget navn som sitt pseudonym. En annen variant av denne bakgrunnen var at han begynte å skrive kriminalromaner var først og fremst et skattekrav på 500 000 franc. Mottagelsen av Compartiment tueurs var uansett så overstrålende at det var ingen tvil at en framragende kriminalforfatter hadde hatt sin debut. Boken ble raskt filmatisert av Costa-Gavras med Yves Montand, Simone Signoret, Catherine Allégret, og Jacques Perrin i de fremste rollene.

Kort tid etter leverte han manus til Piège pour Cendrillon, som innbrakte et lignende beløp. Begge bøkene ble filmatisert i 1965, Compartiment tueurs av Costa-Gavras med blant annet Yves Montand og Simone Signoret i rollene. Rossi utga flere romaner, flere prisbelønnede og filmet. Etter 1960-årene var han imidlertid mest kjent for sine filmmanus, nå forfattet under navnet Sébastien Japrisot. L'Été meurtrier (engelsk tittel One Deadly Summer) fra 1977 ble filmatisert med Isabelle Adjani. Un long dimanche de fiançailles (1991) ble en internasjonal bestselger og vant Prix Interallié.

 Bibliografi 
 Les Mal Partis (1950)
 Visages de l'amour et de la haine (1950)
 Compartiment tueurs (1962)
 Piège pour Cendrillon (1963)
 L'Odyssexe – tegneseriealbum, tegnet av Trez (1965)
 La Dame dans l'auto avec des lunettes et un fusil (1966)
 La Machine à parler d'amour – filmmanus omskrevet som roman (1967)
 Adieu l'ami – filmmanus omskrevet som roman (1968)
 La Course du lièvre à travers les champs – filmmanus omskrevet som roman (1972)
 L'Été meurtrier (1977)
 Un long dimanche de fiançailles (1991)
 Le Passager de la pluie – filmmanus omskrevet som roman (1992)

 Oversettelser til norsk 
Norsk tittelUtgittOriginaltittelUtgittAdjø, kamerat1969Adieu l'ami1968Morderkupéen1969Compartiment tueurs1962Damen i bilen med briller og gevær 1970La Dame dans l'auto avec des lunettes et un fusil1966Felle for Askepott1979Piège pour Cendrillon1963Het sommer1980L'Été meurtrier1977En langvarig forlovelse2005Un long dimanche de fiançailles1991

 Filmografi  
 1961 : L'idée fixe (produsent, som Jean-Baptiste Rossi)
 1961 : La machine à parler d'amour (produsent, som Jean-Baptiste Rossi) 
 1965 : Piège pour Cendrillon, også kjent som Trap for Cinderella (filmmanus, etter egen roman)
 1965 : Compartiment tueurs, også kjent som The Sleeping Car Murders  (filmmanus, etter egen roman)
 1968 : Adieu l'ami, også kjent som Honor Among Thieves, Farewell, Friend og So Long, Friend (manus)
 1970 : Le Passager de la pluie, også kjent som Rider on the Rain og Passenger of the Rain (manus)
 1972 : La Course du lièvre à travers les champs, også kjent som And Hope to Die (manus)
 1975 : Histoire d'O, også kjent som The Story of O (filmmanus)
 1975 : Folle à tuer, også kjent som Mad Enough To Kill (filmmanus)
 1976 : Les mal partis, også kjent som Bad Starters (produsent, som Jean-Baptiste Rossi)
 1983 : L'Été meurtrier, også kjent som One Deadly Summer (filmmanus, etter egen roman)
 1987 : Juillet en septembre, også kjent som July In September (produsent og filmmanus)
 1988 : Juillet en septembre (produsent)
 1999 : Les Enfants du marais, også kjent som Children of the Marshland (filmmanus)
 2001 : Un crime au Paradis, også kjent som A Crime In Paradise (filmmanus)
 2004 : Un long dimanche de fiançailles også kjent som A Very Long Engagement (etter roman)

 Priser og utmerkelser 
 Grand Prix de Littérature policière 1963, for Piège pour Cendrillon
 Prix de l'Unanimité 1966, for Les Mal Partis
 Prix d'Honneur 1966, for La Dame dans l'auto avec des lunettes et un fusil
 Prix des Deux-Magots 1978 for L'Été meurtrier
 The Martin Beck Award 1981, for Vedergällningen (L'Été meurtrier)
 César for beste filmmanus 1984, for L'Été meurtrier
 Prix Interallié 1991, for Un long dimanche de fiançailles

 Referanser 

 Eksterne lenker 


  Sébastien Japrisot, fransk nettsted dedikert forfatteren

Kategori:Franske forfattere
Kategori:Franskspråklige forfattere
Kategori:Franske krimforfattere
Kategori:Franske manusforfattere
Sébastien Japrisot
Kategori:Personer fra Marseille